Ккелахьанна хГуч 


Агъуларин са Муриъ гьалдахи суман дуламиш вей 
ахьуная учин хіададахьай са ккелахъан. 

Гьер хьидана ккелара фай ч1ириъ ахьуная ме. Рагь 
фагъучГугъилди, рухан багулив фае чІириди адикай 
хьуная ми ккелар. 

Рагь ариенасттегьен батіарди Іелди хьуная 
ккелари, хуппай джалла завал вей хьуная эхъуьнаккди. 
Гайи куче хьугуна, рухахъди гьуккай - хабра вей хьуная. 

Ккелахъанра дурхіай учин ккеларихьайра эркьвай 
хьуная. Уч шавлахьегуна, гІагьучіуна кІукІаригІди, атай 
суьретіра зркьвай хьуная ме. 

Гьегиштти, батіар чІирарил, тукаригі фартай 
хьуная мебури чиппин ягъар. 

Са ягьарикес са ягьа, зкьуна ахьуная ккелахьан 
кіуранин кІенакк, ахъухьуна. Рухан варттигьас суман 
унихьуная мис ккиціурці суман унар. 

Гьушуна учин биціи ханджалра, ушуная ме унар 
фиппурчугаакьас. Вархалас суман *агуная ккелахъандис 
хіуч-баб, зазаригі гІукьунає чарккурахь хъуруцай. 

-Гучі хьуная мис сад пуна. Гьуккай-гьуккай ушуна, 
акуьчІ/уная ме кіураник,гІагьучіуна | кіеківаригіди 
батіарди хьуттурфуная ме хіучахь. 

Фера кумак акьас вей ахьунадава хІучафас учин 
чарккус. Іувщтт йирхіуная кІиркіа, гьадишиная хіуч 
гьас. Агуная хіучас ме шиниккв. Са миннат 
суман хьуттурфуная ме хіуч шиникквдихь. Са- 
- кіурар ахъатуная шиникквди тіушуна адава хІуч 

Гъавурдиъ архьуная шиниккв учик хІуча кидата ф. 
Гьушуна са кіашра, аркьай хіуппахьанари суман Унара, 
тіушуная ме чарккв гьае усагьди. 

" Фатуная ми кіаш, хІуч, гъавурдиъ архьеф сума, 
биціиди хабчукіуная. 

Ява-яваштти гьучушуная шиниккв хГучан 
чарккугьди. Аттивуна учин ханджал, агьукаїс алучіуная 
кІиркі. Ме агьукіай агуф, Муч тушуная 

- Магучіа, зун Іайвел акьасттава ве чарккус,- пуная ми. 
Хуч гьирхіуная, 1ае вахтт идеф гъавурдиъ архьефсуман, 
чаркквра сакин хьуная. 

Дахи-дахи кьаті акьуная чарккун лекаригі гіараджунає 
ччеІра, гьадищиная шиниккв. 

ХІуч гьучушуная зазаригіди, са арайилас гІайчіуная 
тидас чарккв. Баб хьучучіуная гис мез атай. Ккелахьан 
вархалас хьуттурфанди зкьуная, фиштти шатти 
аячин чаркквна баб. 

Са арайилас, хьуттурфуная хІуч ккелахьандихь 
чухсагьул агьаф суман, хуппай хьай учин чаркквра, 
ушуная даради. 

Гіуьбехьми, хулади адегуна хІададас ахъакьуная ми 
хьеф хьегьилди. 

Са арайилас, фи ківал хьефчира дагіай, Тешуная 
кІиркі. Тешалин негъвар алми, хІададан хІикатил 


юрківра алийина, гьархьуная биціи ккелахъан. 


Притча «Бабан йирқ/[в» 

Са кіиркіасна рушає ккан хьуная сад - сайис, Амма 
руш хьуная са биціи кустах тулар кееф суманф. Са 
ягъа, кіиркіа рушає учис хьирди шаб пугуна, руша агъая: 

-Зун весе вас, нагагь, вун зун пе хьибу кар акьучи, 

-Хьурай, - агъая кІиркіа - уп ве курар. 

-Садпеф, вун аттишина кканде са гьава дагьарилас. 
Ушуна аттишиная кІиркі дагьарилас. Хуппай руша 
агъая: 

-Гудпе кар, вун ушуна сатти Іуьш акьуна кканде сувал. 
Ушуна зкьуная кіиркі Іурдин микіил Іуьши, сатти сувал. 
Багамикестти дахи хаб вея рушахьди. 

-Ми кар мишттинф з - агъая руша -хьибудпе кар 
иджеф з. Гьал зас ве бабан йирків кканде, ги бабан 
разивел кканди агьас пунае гаф хьуная. КТиркі иджи 
гъавурдиъ адархьуна гьуккай вея хулади. 

-Баб,- агъая ми - зун ве йирків файшуна кканде зе 

ккане рушас. 

-Я бабан,- агьая баба -вун зас хе шиниккв э, фиштти э 

вун сасрайис зе йирків гьас адинаеф? 

-Ваъ, баб - агьая кІиркі -зас чара адава дафайшуна. 
Гьегишттира пуна ккихьуна кіенакк, алурцуна 
аттивуне кирк!а бабан йирків. Ихьуна бабан йирківра 
чантайшь хІулакди - Мулакди ушуная кіиркі ккане 
рушахьди. Рекъуьъ кичархьуна лекарикк къутт, 
алгьадаркуная кІирк1,чантайиас бабан йирківура агьая: 

-Иттар акьунев вас зе кіиркі? 


Къаринна къуджайин бахтт 


Хьуне агъа хьундава агъа са къарина къуджа. Мебурихь 
шиникквар хьахьуна адава. Багамикестти рагь 
фагьучіастти ушуная кьуджа хуйиди. 

-Зун хаб верегунас, зас са яккун кьут Гур акье,-пуная 
ми, уч верегуна.Те ушуф, ме къари акьуная учин хулан 
курар: хІунира, урчра адикуная ми, салара мертт 
акьуная, пеїерисра ккехьуная,чарккварил зкьунає 
пеїеласра ккехьуная, хьеттара файдиная, хулара 
джикуная. Ппара бизар хьуная ме кійлин ягьди. 

Хьучучіуная ме яківала якк атай, къуджайисна учис 
кьутіур акьас. Якк ата вахттуни, киркьуна яків 
гьаттархьуная мин хіІа тіуб. Гъушуна гьеге тГуб 
алгьийиная ми тахттайин варттал. 

Адиная къуджа хуйиас. Агунай мис къари кезийина. 

-Фи вас акьуф,пуная ми къарис. Ахъакьуная къари 
кьуджайис учис фичин акьуф. 

Гуьшуй, гуни Іелдегуна, фишттинчин унар унихьуная 
мебурис тахттайин вартталас. Хъуттурфунай мебур тіуб 
ахьунай лисал лихьванди. Гьушуна аладивуная мебури ге, 
афийиная чиппихьай суфрайихь. Гебурихьай гуни 
ІуьтІухаб, тїубу гьайшин пуная: 

- Гьал закес чвас шиниккв хьурай. Зун чвас курара 
акьасе: Іуькіер уцасра кумак акьасе, язан акьасра - фи 
кар айчин гьете кар акьасе. 

Гьегиштти бахтт - хьуная кьаринна къуджайин. 


Фабан Гемал 


Биціигуна ун таккрайиас са иджи атафи. Зун 
таккраииас гљвел фатучин, гьемишан киркьвайи 
ишандис. Гьемишан гьелна таккра фай ганаъ адаркай 
авейи зун, фиттис атагьан агъай. 

Сагелай гІанаъ аягуна, агуне зас че багулив фае 
басьдин са кіурун кіеківаригі кутуларин пус. Фи ичугас 
батіарди хьуттурфугуна, агуне зас ге хьветталан муг 
идеф, хьветтра ая мугуйшь гьурагьаларил алекьуна. 

Уч джинихьуна, са руджна кІилдала фагьикіуна 
адава хьветталан. 

Рудж  агугьилди яёгархьуне зас ме хъветт. 
Руджурагі гая 1уд джагвар мурціар. Ме качагъа цац че 
пёелан биціи чаркквар файшуфи. Адине зас хъел. 

- Агь,- пуне зун- гьал вун заккес ккеттдархьичин хьурай 
уч. Гавур хьаттрик!. Агьал зун вун кіесе ягіар хьасе вас 
фиштти че чаркквар хьадиркіенчин. 

Аттивуне зун ке Муьтте гьелра, тин кігеків зун 
патефондин рубукес акьуна аяф и, акуьчіуне кураник 
Зун вартт гіагьучіагунас, гьишине хъветт. 

Агь,- пуне зун ,- вун ягіа ккетасттава. Алдучіуна 
сасра кІуранилди, кегьучіуна вартт, зкьуне зун михь 
ахьутіуна. 

Зкьуне зун, экьуне, ахъуна лекариъ зибзра ая зе, рукьай 
адава хъветт. Фи яга, ге захьра нандиасчира 
хьуттурфанди зкьуна аяфдетаре. Ададине гІанади че 
баб. 

- Фие, вун гьелисал аркьаф? 

Ахъакьуне зун бабас кІилди. Баб биціи гъузуне, фикир 


аркьай, хуппай пуне зас: 
5 


- Алайч1в. Хьин ле хъветталас сасра Темал акьасе, 
Ги хье 1у чарккв файшуне цац, гьал файдирай хаб, 

Гьушуне баба пеІелан 1у гъурагъал, алдаркуне 
гебурил гьазе ранг, хуппай акьуне гъурагъалдил буре 
тіам-тіамар. Хіекьди хьветталанттар сумаи хьуне 
пе[елан гъурагъалар, са чІукь бици ичира. 

Алгьучіуне зун кіуранил, адайхьуне хъветталан 
мугуйнас Ту гъурагъал, Іуд четтар кичищуне. 

77 Хьикіина экьуне чин, фи аркьай чугаакьас 
хъветтала. Са арайилас бадил хьуне хъветт, тич - мич 
хьуттурфуна, экьуне мугуйил. 

Раккак ликішне зун къанна са хаті, гьегидегьен 
гагьдилас адатуна кканефе гъурагъалар. 

Гьер ягъа са хаті кертайи зун. Ииціу ягъ алттушуне, 
йиціу хаті кетуне зун, ціегІуьфу ягъ алттушуне - 
цієгІуьфуд кетуне. 

Ахира, са хатіра киндава ягъ хьуне. 
Алгьучіуне зун кІуранил, ая атуна пёелан чаркквар. Сад 
хъуьхъеф, сад бегьемди рукъасра дарукъуф. 

Йирхіуна чанг, икіуна бармакиъ Іудар чаркквара 
алайчіуне зун. 

Хьаттрикі - хьветт ая кьвагі- алихьуна зе варттал, 
учин чаркквар фаттивас кканди. 

- Кьвагі йирхі, кьвагі йирхі, веттар дава мебур, 
четтар з. Гьелиштти верефе вас. 

ХІа хьуне че чаркквар, хьуне гебурикес батар Іу пеї. 


Фжакьв 


Ахттилатара аркьай, экьуна ахьуная тІирІаригі 
джакьвар. Са арайилас архьуная мебурин хіуьджат; 
нахширарикес ке Гаеф фуш ичин. 

Сакинди зквуная вегідайи хіуьджатар аркьай вейдава 
мебури, хуппай эл ккикугуна, башламиш аркьае мебурин 
хЈуьджатар. 

- Ке Іаеф къурмяв гитан э,- пуная са хьуру джакьвала, 
учис гитани беї йирхіуна, Іатте акьухіела. 

- Шиникквар, ая гитаниласра Іаеттар,пуная баба,- 
гьемишанди гьурагьалар хьадиркіенттар. 

- Зун гебурилас гіерз акьуная вецунас,пуная цІив-ціивар 
аркьай сасра джакьвала. Вецуна акьасе гебурин кар. 

- Шиникквар фие,- пуная къукъуди,гебуригьас гьишас 
хьасе, амма пазис кичархьичин, ккеттархьас хьасттава. 
- Зас гьинагьасра гучІайдава,- пуная кегьархьай аме са 
биціІи джакьвалан чаркку. Зун гебур джалла Іуьтіанасе. 

Гьеге агьай ами, алттиная са хіа нахшир. джакьвар 
кьуттар суман алахьуная тирІарилас, гьишиная 
джаллабур. 

ДагучІа джакьв, кейхьуна гьилара, ушуная 
Іуькіеригіас. Адиная хІа нахшир - пази, йирхіуная мис 
муул, Гаттархљуная муулигас, амурдиъ адавай гьишин, 
ачархьуная ме хіуьрчалин мугуйиди. 

Мугуйиъ гъархьуна ахьуная Іуссе хіуьрчал. Пус акьуна 
хъадикІинае кьур ахьуная гин багулив, Іуларин лекар 
ахьуная учис Іурдис рукъуна. 

- Агь,- пуная джакьвала,- гьал зун кійне. 
Зун Іувтіанастти, зун ме кІесе пуна, дагъун гьилара 
ушуна алчишина йирхіуная ми Муьрчалин хъвехъурас 

мул. 
- Фие гьеме зас вичі-вичіар аркьаф пуна, кетіун ая 


х/уьрчал. 
"м Вунев ме, гаш хьунає джакьумай, Іуьтен вас кьур 

іІуьтісн,- пуная Муьрчали. Ламус хьуная джакьвалас, | 
Перзар аркьай хьучучіуная ме пазилас. 

- сь, гавур къачагъ,- пуная хі уьрчали,зун гис агъаттар 
пасе. Те зе кьудан э,- пуная Муьрчали, чин хьай Гулар 
фацанас вей вее. Агъущуная мебур мугуйиас, Удигь 
хіуьрчал, кьабахъ джакьв. Зас фи кканди фурсар акьас 
агьай фикирар аркьай хьуная ми. 

- Мичшаб - гва мич, мишаб,- пуная хіуьрчали, 
агьучіуная вартт. Хъуттурфуная джакьв: мугуйин удигь 
зкьуна ахьуная пази, дахъуна сивра. 

Алийина улара, фаттархьуная джакьв, уч Іуктіуф 
суман хьуна. Са арайилас кІаре нахшири, йирхіуная 
кьвагі, джакьвари фунар фацуная зхь ккерхьуна. Ме уч 
хьуная Іуьссе кьвагіанай-хіабаб. 

- Фие, Іемаларин кіечі,- пуная хіуьрчали 
джакьвалан чаркквус, - тІапі аркьав вас гьал? Гьал 
сара, са-Іу уд кьваран чира фаша зас, зе ккулра. 

Хъацуная хІуьрчали учин ккулра, зкьуная уьщттра 
атай, джакьварин лехъунарихъ хъуттурфанди. 

Ламус хьуная чарккурас, гІайчіуна мебуригІас экьуная 


ме, са къалин Іуькіеригі джинихьуна. 


Фалуькіе мукь 


К Хьуне агьа - хьундава агьа са дадна баб. Хъай уйи агъа 
ебурихь са кІпркі. Кіиркіан вей уйи агьа цієхьибу- 
цІеякьуд исар. 

Сагелай гин дад вей хьуная кіиф икіавусади. Те 
кІиркіра ахъихьай хьуная гихъ. Дад аларцуна адиная хаб. 
Дадан фикир хьуная джуьре рекъди вес. Те кІиркі хабра 
ахъихьуная, хуппай агуная ге кІиркІас кІиф икіагьилди, 
фиштти руг алархьайчин. Хулади адегуна, пуная ми 
дадас: Хьинна кіегуна, гьегиштти эв икіаф? 

Дада пуная: «Селебар хьуьхьехьегуна, чіарар джагвар 
хьегуна, хьинра кГесе». 

Кіиркіа, ккан дава пуна, ушуная хулаас далуькіе 
мукьуйихъас руцас. 

Ушуная ме, ушуная, рукьуная са даради. Гисаъ 
гьучархьуная мис са нахшир, вец суманф. 

Вецуна хабар гъуюгуна, ми пуная гьемиштти вефе, да- 
луькіе мукь джикіес. КІиркІа хабар гъуюная вецунафас, 
мус луькіеф ичин ге нахшир. Ти пуная: « Гъеле дарар зе 
кІарчари аціучин, зун кесе. Ушуная ме хъара, 
гьучархьуная мурціарин нахшир. Гира пуная, гьеме сувар 
мурціари аціугуна, зун кГесе. 

Мертти гіеджибанангьилди хьуна, вей хвуная ме 
кІиркі хьара. Вей-вей, рукьуная ме са мукьуйиди, Мур 
суман усади. Ге хІуриъ ахьуная Іу инсан. Гебури пуная 
мис, вун рукьуне далуьк!е мукьуйиди. Экьуная ме 


гебурихьай аціун вахттуни. 


Кеттушуная агъзур исар. Ківал хьуная мис учин дадар 
бабар. ХІезур хьуная ме рекъуьди. Ге [у инсанди йинай 


Вей-вей, гьучархьуная мис мурціари аціу сувар, луькіей 
нахширра ахьунай. Сакин акьуна гера, Туьтіун са гьечра 
ушуная Ме. Гьеч Іуьтіуф, хьуная мин чІарар джагвар. 
Тьсгиштти гьучархвуная мис кІарчари аціуна дарра. 
Сакин акьуна ге нахширра. Іуьт!уна Іудпе гьечра, ушуная 


ме. Хьуная мин селебар хъуьхъе. Рукьуная ме учин хіур ая 
мукьуйиди. 

ХГиқаят «Туг — руш» 


Хьуне агьай, хьундава агъай са бабахьна дадахь са Гуг- 
руш агъа руш. Са ягьарикес са ягьа ушуная ме учин 
къучмабурихъай даради пустталаяр завал аркьас. Вея 
мебур вея рекъди аргвай -даргвай мучІира хьуне. Аціуна 
чиппин къабара хаб хулади верегуна алттархьуная 
мебурин рекъ. Руцай руцай аттархьуная шибер дараъ са 
хулахьди. Гьучашуная Гуг-руш хулагьди , хьирхіуная 
раккахъ. Ракк дахъуне аждагьи. Гьишас ккан хьуне 
шиберис, нандиъ фацуная аждагьи мебурин рекъ. 
Ачафайдина хулади йина ІуьтЈафра, гъархьас акьуная 
аждагьи шибер. Сур Іуьшари хабар гьушая аждагьи: 

-Гьархьуф-дагьархьуф амев? 

-Аме. 

-Фуш э? 

-Зум Гуг-руш 3. 

-Фикьас гьархьаф дава вун? 

-Зас че хіабаба гьархьастти хІикатар ахъаркьафи. 
Ахьаркьуная хІикатра, са арайилас хаб хабар гъушая 
аждагьи: 

-Гьархьуф-дагьархьуф амев? 

-Аме. р 

-Фикьас гъархьаф дава вун? 

-Зас че баба гьархьастти дарайин берхіемар 

дикьвафи. . 

Дикьвуная ми дарайин берхіемра, хуппай хабра хабар 
гьушая аждагьи: 

-Гьархьуф дагьархьуф амев? 

-Зас че дада гъархьастти зерфелиъ ай нецівухьас хьед 


гъафи. 


ВЕ. 14 


Ушуная аждагьа нецівухьди зерфелра фай хьед гъас. 
Гуг-руша ме арайи кегьикуна къучмабура гьушуна 
усттулилас рубна, рагіна, кьелра гьишиная. 

Адиная аждагьа неціухьас бизар хьуна, фадавай 
хьедра. Верегунас андава хулаъ шибер адине аждагьис 
хьел, хьихь ми гебурихь. 

Агуне Гуг-рушас аждагьа хъихьуна фаттихьуная рагі, 
те рагіалакес хьуная дар. 

Дарагіас гіайчівагунас хьуная аждагьин са гагь. Хабра 
хъихьуная, мегелай Гуг-руша фаттихьуная руб. Агьдине 


рубарин дагьар. Ге дагьарилас алачівагунас, атіуне 


аждагьин гьилар, лекар. 
Хуппай Гуг-руша фаттихьуне кьел. Кьелакес хьуне 
кьелан дагьар. Ге дагьарил Кине аждагьа атіу усариъ 


кьел ачашуна угай. 
Гуг-руш учин къучмабурихъай сагьди рукьуне хулади. 

Насихієтин ахттилат 


Бищи Мусайис ппара гагь и учин къучма Расулан 
суман машин кканди. Мусайи гьемишан бабас гьушан 
агьай хьуне Расулан суман машин. Бабара дада агьайи 
пул хъудава, вун дуьгІа акье Аллагьдис вас машин 
кканчин. Мусайи даданра бабан пеф акьуна аркьай хьуне 
Аллагьдис талаб, учин дадахьна бабахь пул хьурай пуна 
учис машин гъуянас. Іуьшттира ягьдира дуьгіебур хурай 
хьуне Мусайи, джуваб вейдавуй. 

Са ягьа хулади верегуна Мусайис агуне Расулан машин 
кІвалас ушуна илгунаф къумул. Тич-мич хьуттурфуне 
Муса. Раккагь фушра адавуй, гис гьушуна игрушка гьас 
кканхьуне Расулан хулади, хаб фикир хьуне учис атас, 
гьинасра агуна адава, гебурис джураттари файшуф 
суман хьасе Мусайи джин акьуна машин файшуне 
хулади. Іуьшуй ахуникк ківал хьуне мис учи акьу кар, учи 
дуьгіебур акьухієла || Аллагьди еф суман хьуне машин. 

Багами машинихьай дурхіая Мусайилди ачадине баб, 
гис агуне машин. Хабар гьушуне, нандиас хьуфе игрушка? 
Мусайи агьукіуна кшлра зас ефе пуне, гьина э- пуне баба, 
Аллагьди- джуваб йине Мусайи. Бабас ягіар хьуне 
шиникквди Іемалар аркьаф. 

- Дахи дузди уп нандиас хьуфчин вас ле машин пуне 
баба. Мусайи ахъакьуне аф агъилди. Баб Іешуне. Зе 
кІиркі, вун хъадик ине сасрайин шейъ. 

Мусайис гучі хьуне, зун хъадикшф дава, зас джикІифе, 
зун дуьгІебур ппара акьуна, зас Аллагьди ефе, зун 
хьаттрикі дава пуне Мусайи. Ле вас бахш дава вун ; 
Аллагьди агьтіуркіуфе, вун мусульманин э, вун фачийина 
кканефи учис зссив, вас дайиная шейъ гъушуна 
кканефдава, гъавурдиъ архьаяв вун зе кІиркі? - пуне баба. 
Мусайис фикир хьуне учи акьу чІирхіе кардин, гьавайилас 
Гешас фачучіуне. Аде дадас агуне Іеша бабра Муса - фие 
акьуф, пуне дада. 

- Гьемиштин чТирм?е кар акьуне - пуна ахьакьуне баба 
дадас. Хьел адиная дадас алухіуне Мусайихьай, гьал 
гунагь хьасе вас, инсанари фи фикир акьасе хьехьас. 

- Дад, баб, зун гъавурдиъ архьуне чІирхіе кар акьуф, зас 
намус хьуная, фиркьа зун Аллагьдира чунра гъил гъуянас- 
пуне Мусайи. 

-Вун Аллагьдис талаб акьуна кканде сара мишттин 
чТирхіе кар акьуна ккандава,- пуне дада. Мусайи кеди- 
кІуна гьилар дуьгіа хуруне, чЧ1ирх!е курар акьасттава 
пуна хІу акьуне. 

Гьал зун весе Расулалди гъил гъушра пуна машин 
фачиянасе пуна ушуне Муса. 

Фиштти хьира шувас Іемалар акьунайчин 


Уйи агьай авалан вахттуни са шуйна са хьир. Шувахь 
хъуй учин дире хІуппар са вершдегьен, гьер иса хулади 
гъай хьуная ги йиціу-ціеїу кила хьеяр. Гъеге хьеярин 
гъушай ахьуная гин хьира мяд, нетіуф, гьечар, 
джихерар. Шува пуне агьай са ягъа. 

-Я зе хизан, зун гьемидегьен хьей гьай са шал 
рухундавахин вун зас, чухай акьас. 

- Гьарай зе шуй, - пуная хьира, - зун вас ппара гагь э 
пас агьай шал рухас кканди фиштти агьачин дагіай, 
вун маруха пас гучІай аеф з зун. 

-Ичин вун миштти акье зе хизан. Гьуше са бадра 
уьттан, са тіугайи ае ччем захьра хъая. Гьили лихунар 
аркьагуна ччемна уьтт Іуьтіуна кканефе. 

Файиная шува уьттра...Хьира хьеяр ту аркьагуна 
сагелан уьтт Іелдихьуная хуппай ччем, гьиларик хьеяр 
кикъугуна ачархьай хьуная пичиъ. Акьуная хьира Гу 
гилген ттунин. Гьал пуная хьира шувас, шаб зе 
кьайфат, зун вас агвар акьасе зун фидегьен акьунайчин 
ттунар, уч хьир икьуная тіугаярин арайи. ГТанаъ 
икіуна [удар гьилар, гъушуная гьиларив ттунарин 
гилгенар тугайиас ХІисаб аркьай хьуная сад-Іуд агъай. 

-Магьа зе шуй - пуная,- ціеякьу кила алирхіарттар, 
гІуфу кила угьар, хьибу кила аттирхІаф. Баркаван шуй 
хъугъуна хьирахь. 

- Гьал,- пуная хьира,- вун ахварар атіас ушуна ккандия 
дараъ. Зун вун верегунас гІихьуна яккра хинкіар акьасе. 
Ушуная шуй ахвар атас , Муьягра алихьуна, хьирра 


хьучушуная шуван кьабахьас. 

Хьучучіуная шуй, са кІур атіас ахв акьас, хьира 
кІуранис йирхіугуна пуна, агвар акьутти суман, «Ахв 
атіучин шуй кТесе, шал ришичин хьир кТесе». 

Хьибугелан як! в йирхіуная шува, хьибугелан пуна хьира , 
«Ахв атіучин шуй кіесе, шал ришичин хьир кГесе». Сара 
шува атіуна адава са кутіулра. Ш уй хулади вес 
хьучучіусуна, хьир ях! акьуна ушуная хулади, 
хьучучіуная хинкіар акьас. Адиная шуй са пашманди. 

- Фие вас акьуф зе шуй, ппара пашманди айхин вун? 

- Фи верефе. Зун ахв атас кіуранис яв 
йирхіугунадимари пунай дарагІас. «Ахв атіучин шуй 
кІесе, шал ришичин хьир кіесе», са дишагьлин джилар и 
- пуная шува. 

-Гьарай зе шуй, фидегьен Іекьул кее лихун акьундава 
вун, зунра вунра кІиванхав, шалу фиркьай, хьин вас Іу 
укьар йина гъушасе гьете рухаттаривас. Хьин Іелди хье 
хІуппара зкьвасе, хьеярин емишара гъушай. 

Гьелехігелан э агъаф: 
«Макур кееттин лекаригі гіадиджирай. Фикир 


кееттин джандил алдиджирай». 

'Качалахъас ҳГиқат 


Хвуне агъа - хьундава агъа са касиб качал. Ушуная ме 
Аллагьдилди учис девлет тин пас, Вей ахьуная ме чул 
атаи, манзил атай, гьучархьуная мис хіІуч. 

- Засра тин уп са биціифдехІера Іекьул, - пуная хІуча. 
- Хьурай, - пуная Качала, - тин пасе. 

Са хубджи манзил ушухаб, гьучархьуная мис са 
ппаччагь: 

- Наийч вее, Качал? - пуная ми. 

- Валлагь, - пуная Качала, зун Аллагьдилди девлет 
тин пас вефе. 

- Давайчин, - пуная ппаччагьди, - зе сагьвел иджи 
адава, засра са биціи сагъвел талаб акье. 

- Хьурай. - пуная Качала. Са арайилас гьучархьуная 
Качалас са касиб неджбер, забун вецара ккитіуна учин 
хуппур даркай. 

- Наийч вее, Качал, - пуна, хабар гъшуная ми. 

- Валлагь хІалашуй, - пуная Качала. - зун 
Аллагьдилди зас девлет тин пас веяфе. 

- Давайчин, засра тин уп гьеле вас суман девлет, - 
пуная неджбердира. 

- Хьурай, - пуная ми, - фи агъа чІаларе лебур! 
Рукьуная ме Аллагьдилди. 

- Я Аллагь! - пуная Качала, - зун ваалди адефе вакес 
са талаб акьас, вак зе ппара муш кея. 

- Уп ве дарди-хіел фи ичин, Качал, - пуная Аллагьди. 
- Зун ппара Пайи касибди ая, зас са чіукь девлет тин. 
- Хулади ях вун, вун рукьагунас, ве хулаъ. ахьасе девлет. 

- Зун ваалди веягуна, зас Муч гьучархьуне, учис са 
биціи Текьулла тіалаб акье агьай, ппаччагь гьучархьуне - 
сагъвел тин агьай, неджбера гьучархьуне - гьаме зун 
суман са чіукь девлет тин агьай. 

Ягіар акьуная Аллагьди мис, фиштти гебуринна 
курар дуьхьес аркьайчин. Учіуная Качал рекъуьъ хаб 
хулади вес. Гьучархьуная мис неджбер. 

- Фи агъайи зас Аллагьди? -пуная неджберди 

- Валлагь, - пуная Качала, гьале ве хуйин яїаниь Іу 
маргуй ахьасе агъайи къизилари аціуттар. Руцуна, 
аттивуная неджберди, удара маргуяр. 

- Ма, Качал, са маргуй вас, - пуная неджберди. 

- Ккандава, - пуная Качала, - захь хулаъ гъузуная зе 
девлет. Айчин, Хъара иджи з пуная неджбера. Хабди 
гьучархьуная мис ппаччагь. 

- Фи агьайи зас? - пуная тира. 

- Валлагь, | Аллагьди агьайи, вун идемин кунар 
аликіуная хумбефе вун. Алдахъуна ве идемин кунара 
шувас ушучин вас иджехьасе. Давайчин, зун хТекьданна 
хумбефе, вун зе шуй хьурай, - пуная ми. 

- Ккандава. - пуная Качала. - Зе девлет захъ хулаъ 
гъузуна ая. Мишттира пуна, учіуная хаб рекъуьъ. 

Гьучархьуная мис хІуч. 

- Фи агьайи, Качал? 

- Валлагь, - пуная ми, - заал гьемишттинттара 
алчархьуне рекьуьь, тебрин курара дуз хьуне, засра 
гьємиштти  акьас. шаб  пичйра, зун тебрихъ 
хьучудушуна, хулади веяфе. Захь хулаъ гъузуная девлет. 

- Зас фи агьайи? - пуная хІуча. 

- Вас са кумеф Іуьтіучин, Іекьул дуз хьасе агьайи. 
-Агъайив хІекьди? 

- Агъайи. 

- Валлагь, - пуная хіІуча, - ваалас кумеф зас алчархьас- 
ттава, зун ІуьтЈанасе вун. Гьегишттира пуна, 
Іуьтіуная хІуча хье Качал. 


ў 

Мерккурал 


Кіилин ягъди алучіуна, сагелай акьуная ши- 
никквари ахтткіил кеусак чиппис цІухалаяр акьас 
меркк. Завал акьуна гьер усаригьас ибхь, акьуная мебури 
хіа пус. 
Абкьанис хьучархьуная мебурин пус. Алгьатуна 
хьедра, ругъасттегьен агъушуная мебур хулади, гуни 
Іуьтіанас. Чиппи гуни Теле вегідайи хьеттикес меркк 
хьасе пуна, мушар кея мебурин. 

Мебури гуни Гелди ае вегідайи, ададине хулаас кьнуши 
кІиркі. Ми меркк акьас кумак акьуна дава, хьуттурфан- 
ди тіагариас экьуне, сасрабур фиштти лиханди айчин. 
Фидегьен шиникквари унахъучира, кІилар ттурттанди, 
гъилари ишаратар аркьай зкьуне ме хулаь, уч гьадартай 
аеф суман раккагьди. 

Шиникквар ушугьилди, дахи-дахи аликіуна 
чакмабура адишине ме мерккуралди. Гьучадине ме 
ибхьин гунті ае усагьди. 

- Гьа,- пуне ми,- идже ахтткІил хьуная! Агьал зун 
ккевесе, Гудж балайилди алгьучіуная - ме вартталди, 
рапі - алирхіуная. 

- Вай,- пуная, - чІурхахи! 
Гьайшиная ме, хаб  алирхіуная. Са йищугелай 
алирМуная ме фишттира ке вартткішлади агъуч1ас 
хьуна адава мифас. 

- Гьал фиркьа? - агъае ми. 
Акьуна фикирар, акьуна фикирар, ушуная ме къум гъас 
мерккурал алахъас, учис алгъавес рехіет хьас. 

Гьушуна къумра, алархьай учин удигь, алгьучіай 

алгьарукьуная ме. 

- Гьал зун ккевесе! - пуная ми. Хьучуккуная ме ккевес 

пуна, рапі-акьуна алирхіуная хаб. 

- Гьал фиштти з зун кьумулас ціухалаяр аркьаф? 
Бегела адайшуная хаб. Са арайилас адиная шиникквар. 
Хьуттурфуная - кіилди кьум алахьуная мебурин 

мерккурал. 
- Гьина з ме чіир акьуф? Гьина э къум ала- 
хьуф?Вас агунду? - пуная ме къунши кІиркіІас. 
- Агундава,- пуная ми. Ме зун алахьуфе, 
зафас алгьучіас девей уйихіела. 
- Вун зв ге меркк акьуф, чин алучіуна джал- 
лабури акьуне, вун гьал чІир акьуф эв! Фидегьен 
Іекьул кефе вун! Гьал фиштти э ціухалаяр аркьаф? 
Къунши агьае: 
- Мус хьунара ибхь угъастту, къум ибхьикк хьегуна 
хьасе хьефас ціухалаяр акьас. 
- Ибхь са иеделяйиласра угьасдеф хьасттава, час ягіа 
ціІухлаяр акьас кканди ая. 

- Ягіайдава зас дахьичин.- пуная къунши. 

- Ягіайду! ЧТир акьас ягІайив, батар акьас зв дагіафі 


Гьуян дахи кіетіа! 
Ккеттивуна конькибура, гьушуная ми кіетіа. 
- Алахь къумул ибхь! 
Алахъуная ми ибхь кьумул, шиникквари алгьатуная хаб 


хьед. 
- Агьал ругьасе хуппай хьасе хьефас ціухалаяр акьас. 


Къуншин гешкь архьуная кар акьас, багулифас зуьлерар 
акьуная ми. 

- Ме хьес джаллабурис алгъавес рехіет хьурай пуна,- 
пуная ми. Дахьичин гьина хьунара хаб къум алахъасе хье 
мерккурал! 

9таччагъдин руш 


Авалдин вахттари, дадар Іуьссе хьегъилди, 
шиникквари файшуна са дагьарилас алайхьуна кіес аркай 
хьунай: фи ме Іуьссеттарикес аркьаф агъай. Ге гьеге 
хІурин гіедат хьунай . 

Гьеме хТуриъ са баб хъудай , дада ух1ае Кирк! ахьунай. 
Джаллабури аркьа гІедат акьуна,чара адавай, файшуная 
кІиркіа учин йирківале дад дагьарихьди. Фиркьайчира 
дагІай гъузуная ме, атуна дадра. Дадас агуная, фидегьен 
къикъи ичин киркас уч алайхьас. Сагелай зкьуна, 
хуппай пуная дада: гьал сара малюк!е зун. Ате гьемисан 
багулив фае дарагі, са чардахра акьуна. Вас зун лазим 
хьасе мус - хьунара. Шад хьуная Мирк!, дада гиштти 
пеф. Хьурай дад, - пуная ми. Атуна ле дараъ учин дадра, 
сасрабурис алайхьуф суман хьурай пуна, адиная Кирк! 
хулади. 

Алттушуная са хубджи вахттар. Кканхьуная ме 
кІиркіас ппаччагьдин руш. Руш шувас иціан вахтт хьеф, 
ппаччагьди хабар гьикуная учин гьиликк ккееттарис. 

-Зун зе руш ицІанф зун алихьу ери суалис джуваб 
еттис з, пуная ги. Гьер багварихьас вей хьуная 
ппаччагьдилди джигьилар, чиппис гіачархьасе гьан пуна 
те руш. Адедегьенттарис алихьай хьуная ми суалар. 
Садпе суалисра кехіей джуваб ес давей хаб читпин 
хулади вей хьуная тебур. 

Унихьуная ме кІиркІас ме хабар ушуная ме 
ппаччагьдилди. Алихьуная мис садпе суал: гъурзар 
акьуная ери инсан, шиберин кунара аликіуна, утун 

багвди. Вафас гьемебурикес зе руш 21аттивас хьичин, зун 
вас сасра суал алихьасе, пуная ппаччагьди. 
Хьуттурфуная кІиркі, хъуттурфуная: джалла сад 
суманттар э, мебур сад суман кунара алди, амма 
гІаттивас хьуна адава мифас. Хуппай кІвал хьуная мис 
учин дад атунаф те дагьариъ. Зас са шукь вахтт тин 
зун фикир акьас, зун хуппай джуваб есе, - пуная ми. 
Ппаччагьди ахттияр йиная мис. Ме кІиркі гьуккай 
ушуная учин дадалди. Ахъакьуная ми дадас уч фикьас 
адинаф чин. 

-Зас ппаччагьдин руш кканхьуная. Ппаччагьди учин 
суаларис джуваб дайичин зас учин руш ицІанди адава. 

-Фи суал вас алихьунаф? - пуная дада. 

-Ери инсан атуная сад суманттар, сад суман кунара 
аликіуна, утун багвди, суратар даргвагъилди: гебуригіас 
зун ппаччагьдин руш гіаттивуна ккандея. 

- Гьушан са Гайи куче хьед ае къаб ккедикі уп тебирис 
гъилар хьед алгьатас. Идемари гъилар ккеттивасттава, 
шибери ккедикГасе касиб шибери гъадивасе кучевел, 
ппаччагьдин рушафас хьасттава ккихас, ти дахи -дахи 
21аттивасе куче хьегьилди,- дада пуная мис. 

Адиная кирк хаб ппаччагьдилди, тин пуная куче 
хьед ае къаб. Фай те хьедра хьучучіуная ме тебирихъ. 
Дада акье пегъилди, акьуная ми. Магьа ве руш - 
пуна,агвар акьуная кирка ппаччагьдин руш. Ме суал 
агьатіуф, алихьа мис хъара ерхьи суал. Гьер са суал 
алихьудегьен, вей дадалди, ягіар аркьай, агьатіуная ми 
джалла суалар. 

Ппаччагьдис чара хьуна адава дайин атас руш ме касиб 
кІиркІас (учин гаф йинай уйи гуна джуваб еттис есе 
пуна). 

Хъай учин сусра, ушуная кТирк! дадалди. Шаб гьал хаб 
чахъай хулади. Ке идже усаъ мукьра акьуна ухіа тегунан 
хаб кіиркіа учин дад. 

Дехіела идеф хьасе мисала аеф: 

«ХІаф адавайчин, хіа гъвандифас хабар гъуян пуна». 

Легенда «Сабур» 


Хьуне агьай, хьундава агъай са дадахъна бабахь са 
ктиркі. КІе вахтт хьегуна дада гис васият акьуна ая: 
«Вун Ма хьегуна, ях туркменарин султанахьди. Гис вун 
ягіая ги вас Іекьулра есе, кумакра акьасе». 

Дад кіина са ппара вахттар-манзилар алтту- 
шугуна, файине ме кІиркІас хьирра. КІиркІра хуне 
мебурис. Пул хьандагуна ківал хьуне мис дадан гафар. 
Рекъуьъ учіуне ме туркменарин ппаччагьихъди вес. 
Султандихьди адегуна ахьаркьуне гис фуш ичин, фикас 
адеф ичин. Йине султана ме кІиркІас карра учин хулаъ. 
Ппара исари акьуне ме кшрк!а гиса кар, хуппай ккан 
хьуне хулади вес. Уч хезур хьегуна султанас агьая ме: 

-Нанди з ве зас иціа Іекьул? 
-Сабур зе кІиркіІ - пуная ги. 

-3, зас вун са идже Іекьул иціаф суман хьуне. 

Йине ме кіиркіас пулра кардихьас гьатуне хулади. 
Хулади адегуна, агуная мис учин хулаъ хьирахъай са 
идеми. Аттивуне учин ханджалра кГес ккан хьуная ги. 
Хуппай вал хьуная: «Гьага, идеми зас сабур пуна 
Іекьул йинайи. Сифтта зун хабар гъушанасе фуш ичин 
ме идеми. 

-Фуш ле вахъай гъархьуна аф? Ме хье кирк! эхин,- 
пуная хьира. Куме зе кил зас кіес ккан хьунайи ли. 

«Сабур дуьйин абур». 


% пара алцен - сагелай аті 


Гьаме ахттилат амефе лап дахи вахттунинхаб. Са 
хІурин гіедат хьуна къараул акьуб ХІуппарин кіараті гьер 
Іуьшуй. Къараулди вей хьуне Іу-Іутти. Гьамиштти 
ичира хьадиркіенди хьуне гьер Іуьшуй. ДжемеіЇетис 
ппара зарар ирціанди хьуне, Ахирара хіурин кавхайи 
унахьуна файдине учин идарайиди кьаравулди вереттар. 

- Хьин фидегьен ккихасе миштти гьамиша,- пуне ги. 

-Магьа зун чвас агъая хіуппарилас са тіутіра алдмарта, 
йирхіуна люк! Са Іуьшуй са кьаравулдин абанкьулдил 
алекьуне тіуті, Михь хъае илдеши ппара гагьди фикир 
дакьуна алгьадивуна йирхіуне туфанг. Ге алгьадаркегуна 
хабар хьуна джемеїетис адине тич. Агусуман кавхайи 
хабар гьушуне фие мисаъ хьеф пуна. 

- КІаратилди сад адина уйи, семехьи зе илдешин 
абанкьулдил зкьуне - кьараулди джуваб йине - илдеши агвар 
акьугуна учин абанкьулдил алеф, зунна йирхіуне гьатис. 
Тихьай илдешра кіине. 

-Фикьас хьасе, - пуне кавхайи, - сад чиппикес, сад 
хьекес. Фикир дакьуна акьу кардин ахир гьагиштти 


верефе. 
Аркьа кардин гьалаті дахьебан бадалди еригелай алцен - 


сагелай аті. 


Явалан ахттилатар; 
фиштти рагь фацучин крушан дерейин са хГуриъ 


Зкьуна гимил але идемарис гьер ягъа са вахттуни, 
рагь са уса гуланди аргвай хьуне. Яраб ле рагъ фацанас 
хьасттавагьан?- пуная сайи. 

-Фас верефттава пуна - джигьил идемар ушуна рагъ 
фацанас вейчуга акьас. Ери идеми ушуне рагъ гулан 
арайиди, гьемишан рагь учіавусади. Ме идемарис агуне 
са ха улуд, мебурис суман хьуне рагь учІаф гьамевус 
суман. 

-Фуш учІасе ме улудиъ? - хабар гьуюгуна, са джигьили 
уч учІасе пуне. Джалла рази хьуне. Зун хаб варттра 
агъадив пуна ме учІуне улудиъ. Са арайилас ми муркіар 
ккерхіай хьуне. Улудихь хъаеттари фацуна гуджунилди 
ме агьдивуне. Хъулангунас идеми улудиас Мил алдавай 
агьдивуне. 

Мисаъ багниш ай хьуне. Илдешар чаб чиппигіди 
гьургьай хьуне ме улудиъ учіуттил кил алдей уйигьан, 
алдавай уйигьан пуна. Сайифасра джуваб ес хьундава, 
ахира сайи пуне, кіил алеф ичин, алдаваф ичин учин 
хьирафас хабар гьушуна кканде. Ушуна хабар гъушугуна, 
хьира пуне: Шувал кІил алеф ичин, алдаваф ичин зас 
ягІайдава, амма ми гьер иса учис ціае бармак аркьафи. 
Кар акьас хьучучіастти фикир аркьай кканде. Ме 
хіаттарин Іекьул э. 


Шагьмар хьир 


Хьуне агьай авалан вахттуни са шуйна хьир. Шуй 
уйи агъай Муппахъан, хьир халдин малдин аркьаф. 
Шувас агуная хьиран улар фиштти реків ичачин 
шагьмардин суман, фиштти хіулакди аруцачин 
хулариъ, Іелефра фишттичин. Шува хІуппарил ушугуна 
пуная хіуппахьанари . Хьакьугуна ги, гьеме зе 
хизандигьас гучі хьуная зас, шагьмарди суман з Іелеф, 
руцафра шагьмардис ухшар атай з. Яшлу Хуппахъанди 
пуная мис. Руккуна са чаравара, кехьуна ппара кьел 
батІарди руьхьуьна ате. Вун хьеттин тІинкІра 
амарта хулариъ, вас ягар хьасе ве хьир шагьмар ичин 
хумбеф ичин. 

Шува хулаъ ушугуна акьуная учис пегъилди. Руккуна 
чарава са ппара кьелра кехъуна руьхьуьна ми. Йина 
кІилди чарава, хьеттин пинк! адатуна. Хьира кіилди 
чаравара Іуьтуна ахьуная аруцуй хьеттихьасра 
даджикіей. Са арайи гьайишиная хьир аруцуная 
хьеттихьас. Даджикіиф , алархіуная ме джилил зарт 
акьуна унара, микес хьуная шагьмар. Ихьуна раккан 
кІучіу улул ушуная ме маллабурихьас ахь хьед ухас 
неціухь . Шуйра ушуная хьуттурфас. Ухуна хьедра, 
шагьмар хаб алдаркуная. Ме шуй уккай адиная хулади 
кичучіуная ахуникк. Ачайина шагьмар алархіуна ме 
джилил зарт акьуна, кичайиная раккан кіучіуккес 
хьуная микес хумбеф, кичучіуная ахуникк хьир. Гучі 
хьуна шувас ирків чирхьвас хьунай агьай. Іеквуфай шуй 
ушуна хГуппарихъ, пуная Муппахъанарис. 

Гьемиштти зе хьиракес пуная, хьуна шагьмар хьед 


ве хьира тенери ціа икіугуна, хъузийина ихь тенери. 


Шува гьегиштти акуная, тенери хьузийина ихьуная 
хьир, гьарай вей агъай хьиран. «Зе вун ягіа І Ууьтіас 


йирківура аефи, вун зун угас акьунехин», Шува пуни 
варв ичин 


агъай. «Муб ичин Іуьліенин акьаси зе хьира, 


малахин». 


Сукьур хІейван 


Дахи вахттари хьуная са шагьурдиь са купец. Ттур 
хьуная гин Уседом. Адаваф - хъадаваф ахьуна адава мин 
хулаъ. Салар аціуна хъайхьуная михь хТейванар. Амма 
джаллабурилас ппара кканвей хьуная мис Догони-ветер 
(Хъучархь кулак) агъа хіейван. 

Са ягъарикес са ягъа, ушуная ме учин курар ай сасра 
шагьурдиди. Хаб,верегуна.  Дарагіас вере рекъуьъди 
рукьугуна, хьуная гГуьбехъ. 

Ккейчіуная мис дараъ са ерхьид къачагъар:1уд, кичи- 
щиная хіейвандиккди шиліанар фацанас. Хъучархь- 
кулакис сасрабур учигь гьучавей агуф зийиная мебу- 
рилди гьадахъуна гебура ушуная тіурфан хьуна. 

Ахъихьуная михь къачагъар. Нанди э - хьучатуна 
адава ми гебур. 

Хулади рукьуф уч сагъди, хІу акьуная зесси: хіейван 
масса даес, Іуьссе хьичира даруккас, аддикас, хІейван 
кІесттегьен хьибу сеї кьур гьер ягъа гис ккехьасу 

Гьегишттира пуна, агьушуная ме хулади. Хва- 
рахъандис пуная ми Хъучархь-кулакис батіарди ккехь 
пуна. 
Ми, гьурт алархьуна ая хіейвандис, зл ккеве- 


сттегьен адатуна, йиная хьед. 

Гьеге ягъанин хаб иттар хьуная хіейван. Акьуная 
зесси гьамар, акьуная учин ке гІешкъ але Мейвандихъас 


дардар, хуппай гъушуная учис сасра хіейван. Ме 
Хъучархь-кулак биц!и-биц!и йирківуралас вей хьуная 
мин. 

Ахиркил сукьур хьуная хІейван. Фикьас аркьафе 
сукьур хіейвандис мидегьен къуллугъ пуна, ягьан-ягьан 
чіукь аркьай хьуная мис ккерхьаттар, хуппай са 
ягьарикес, са ягъа - кьаціра миндавай адикуна ая. 

Іурдин микІил ягъ хьуная. Фикьас уч хуладу 
ачадартафчира  дагіай, хьагьутіуна  зессин хулан 
раккахьас, килин ягъ хьуная хІейвандин гашила. 

Ахира, чара дахьуна, гашила агьихьуна, ушуная ме 
рукьа усахьди, са кьаці суман фачархьайчугаакьас. 

Тин цилиь ачатай, мин раккаь ачатай, аттар- 
хьуная ме шагьурдин майдандилди. 

Ме майдандил, хьитіуна хіа ціагьунарихь, кейхьуна 
ахьуная азман колокол. Са ягъ, са Іуьщ рукьугуна, са Іае 
хабар адегуна, джемеїет завал аркьай хьуная колоколдис 
атай 

Гашила адаркая  хіІейван, адина  ачирхіуная 
ціагьуниь, фачархьуная милди колокол хьитіуная 
тилар, Іелеф згьан пуна дивуная ми тил, акьуная 
колоколди ун. Са арайилас  адахьуная джалла 
джемеГетар. 

Завал хьуная халкь майдандил, хъуттурфанди ая 
Уседомдин хІейван ая агьирхіуна микила, гашила, забун 
хьуна, агьикіуна ирккара. Гьикуная унахъас Уседомдис. 
Адиная Уседом. Акьуная мин суд. 

Гьемисал икьрар акьуная: хЇейван кІесттегьен, гис 
ккехьуб, салан 21анаъ ухіуб. Хъучикуная Уседомдихь са 


инсанра, гьикуная фай хіейванра. 


Тъина гьинас Гемалар акъунчин 


Хьуне агьа хьундава агъа са К ьулбан агъа идеми. 
Хъахьуная гихь са гъил ккей ухГая батіар кук укьар. 
Фикирар аркьай хьуная мин дусттари, фи Гемал акьуна 
Гелагьан агьай те укьар. Са ягьарикес са ягьа зкьуна 
хьуная мебур кІегІлайихъ. Зкьунагуна ккетт файдиная 
мебурикес сайи ахттилат, 

-Фи ичин ягіав, - пуная ми, Кьулбанас, - ягІа-багагь 
дуьйлл ахир заман гьутіанасе агъа. КІилди дуьйя 
ккеттархьасе, джаллабурихъай ве гьелидегьен гъил 
ккей ухіає укьара кіесе. Див хьин джаллабури хъай 
ушуна Грьчаликкди са батар хинкІар акьасе, ціее 
укьарин якк гІихьуна. Хьурай сара,- пуная Кьулбана. 

Завал хьуна, джалла дусттара хьай ушуная мебур 
укьарра фай ІуьчІаликкди. Джикина са батГар мукьра, 
руккуна укьара, акьуная мебури хинкіар. Батіарди 
фунар аціу вахттуни, ккан хьуная мебурис яІар ахъас. 
Алдахъуна кунара, 21ачушуная мебур нецівугіди. 
Элхъенди хьуная мебур, фиштти Іуьтіуне хьин укьар 
агъай. Гебури яІар архъе вахттуни, Кьулбана завал 
акьуная дусттарин кунар файшуна гІихьуная гебур 
цІигі. Фунара ккейшуна, яар ахьубакесра аціуна 
гІайчіуная мебур нецівугіас хьуттурфунай мебур - 
нандиъра фачархьуна адаъ мебурис чиппин кунар. 

-Нахьи мисагь гьай уйи че кунар?- пуная мебури 
Къулбанас. 


33 


-Фиркьа чве кунари ? Ягіа-багагь ахир заман 
гьуртіандеф ду ? - пунай Кьулбана,- Зун тебур цІигі 
гІихьуне, кіурар ккиркіухіела. Ахир - замандиъ кунар 
алдавайчира фера акьасттава. 

Хьуттурфуная дусттар сад сайихъ, са чіалра кехіей 
пас хьунадава мебурифас Кьулбанас. Те ягьан хаб 
Кьулбанас са инсандира Іемалар акьуфттава агъа. 

Гунин қъадри хьуна кканефе 


Іейишис джилил агуне адахъуна музе гунивар. 

- Гьина мебур хъусас акьуф,- пуне Іейиши учин 
шиниккварис. 

-Чин гебур фадахъундава,- пуне Амината, беликина 
хьусуфхьасе зунна МехІемада булочка Іелегуна. 

-Чвас ягІайду гуни Іуьтіуна кканеф усттулихъ экьуна,- 
хьел кейсуман пуне баба. 

-Яг1а, яваштти джуваб йине руша. 

- Ягіагуна фас хъусас акьуфе джилиди? 

«Час дагуна хьусуттаре,- пушмалди джуваб йине 
Амината. 

- Хьес джаллабурис яё1а гунин кьадри хьуна кканеф, ге 
джилари фадахъуна дакканф,- пуне бицІиди хъел 
алайшуфсуман Іейиши. 

- Хуппай фикьасе джалла Іеле задарикес гуни багьайи 
фарцанф, пуна хабар гъуюне Амината бабафас. 

-Фас ичин ягІав, гуни арайил хьас ппара кар акьуна 
кканде. 

- Фиштти, гуни гГурикес ду аркьаф? 

-Хуппай гІур нандиас хьин гъуянф? - злхьуьне баб. 

- Диквандиас, - садпуна джуваб йине Амината. 

«Диквандиди гьина гьаф? 

-Зас аргвайве идемари машинариай гъай,-джуваб йине 
руша. 

-Идемарис нандиас ве, хаб пуне баба. Руш фикирди 
архьуне яраб нандиас верефегьан, ягІайдава, пуне ги. 

Хуппай баба гъавурди ихьуне УЧИН шиникквар. Пур 
акьас аціуна лихуна кканде: сагелай узуна кьур, гихь 
ахьаджихіуна кканде кегьучіасттегьен, хуппай Уцуна, 
алайхіуна, мертт акьуна, ругГуна аркьа гІур. 
Шиниккварис тамаш хьуне мидегьен джафайилди 
аркьаф идехІела гІур. Гьер ягъа гІурикес акьу ціає ибгіа 
гуни ІуьтІанас ппараттари джафа дивая. 

-ДехІела идефхьасе Аллагьди хьес ягіар акьунаф гуни 
зайиъ дакьас,- пуне Амината. 

-Валлагь 3. Гуни фадихьуна ккандава, сасрайи 
фадихьуфра гьадивуна алийина кканефе са лекукк 
кидававусаъ. 

-Луфарис ккехьас кидав баб?- хабар гьуюне Мехіемада. 

-Лиштти акьучин хъара идже э, вас Іутти саваб 
хьасе. Фера далара идже кар фи ичин ягіав чвас, гуни 
зайиъ дакьуб, батарди экьуна усттулихь Іуьтіуб, Зун 
ппара рази хьуне чваал чун дузди гъавурди архьехіела ме 
кардин,- пуне баба. 

ХТучна сул 


Хьуне агъа, хьундава агъа Мучна сул. Хъахьуная 
мебурихь са уьттан бучка. Сулас гьете хьумехіела 
фишттира мукь ккуьчіай ахьуна адава. Тудара зкьуна 
ахьуная мебур хулаъ, са арайилас сула руджуралди тахь- 
тахь акьуная. Тахь-тахь акьугьилди, сул тегіде хьуна, 
ушуная раккахьди. Учис з пуная унаркьаф, хевусалди 
ттур алиянас. Ушуная ме гьегишттира пуна. Сул тегіде 
хьуна ушуна Іуьтіуная уьттан вартталас. Хулади адиная 
ме. 

- Фуш агъа гьал хеттис? - пуная хІуча. 

Сула пуная: 

- Варттал багв агъа. - Са биціи арайилас хаб акьуная 
сула руджуралди тахъ-тахъ. Хаб ушуная ме, Гуьтіуна 
уьттра, адиная. 

-Мегелай агъа пуная яІан. 

Хаб са вахтт ккеттушугуна, хаб хьирхіуная раккахъ. 
Хаб гьайшина, ушуная сул, хаб адегуна, мегелай агьайи 
пуная кГен. 

Гебура акьуна, Іуьтіуная сула кІилди уьтт. 
Хьучучіуная хІаягъар. 

- Див, - пуная сула Мучас, - аттафаша хье уьтт. 
Ушуная хІуч фера фадай хаб адинай. 

- Андава, - пуная ми сулас, - уьтт. 

- Гьин наийчве, пуная сула, - уьтт? Вун Іуьтіуна аяфе 
нандиь айчира. ХІуч хьучучіуная хіуппур аркьай, учи 
Іуьтіун дава агьай. Фишттира хъугъуна адава михь сул. 

- Шаб, - пуная ми, = ХЬИН рагъугь гьекьвас. Гьинан ф 
илас ччем алгъадичи, гьете э уьтт Іуьтіуф. у. 
- Хьурай, 7 пуная хІучара. Гьегишттира пуна. Іуда 
экьуная мебур рагъукк. Са арайилас агуная сулас ныз 

унил ччем, тегіди-тегіди алттивуна учин фунилас 
китіишиная МИ хіучан фуник. Кетіуная хіуч- агуная учин 
фунил ччем, ге кет уф сума, кетіуная сулра. 

- Вуне, - пуная ми учас, - кІилди уьтт Іуьтіуф. Гьушу- 
на са ха кіашра ахъихьуная хІучахъ. Касиб хіІучас ферада- 
вай тат гІачар хьуная. 

Куче гъван 


Дуламиш вей ахьуная са къуджа. Къуджа хьуная 
[рьссеф, аркьай хьуная фурдекіар, къаравулвел аркьай 
хьуная колхузин багъдиъ, гьегиштти 1Ту-хьибу манат 
аркьай хьуная учис дуламиш хьас. Хьуьссуйил алхьуная 
ахіа ишан. ХТадад хьаттурфугуна, гин хьуьссу элхъенди 
аичира, аргвай хьуная хъучадивуна. Шиникквари ягьди 
бизар аркьай хьуная хІадад. 

Са ягьарикес са ягъа Кьулбан агъа геда ачушуная 
багъди хьадикіес гьечар.Къаравул агуф, йехі акьуна, 
гьишас хъучучІуная,хъукъуная кьачагьихь 21архьуная 
уьттарарин кіуругі. Куьдуная джанар алархьуная ць 
гІавчіас вей хьуна адава. ХТуппан рудж суман ахьуна 
гедайин шавлар чіурхуна. Къаравулди чІалра дапуна 
аттафайина гьайикуная геда хулади, йина гьечара. 
Хьуная гедайис ламус. 

Ушуна ме дараъ, гїачахъуная рекь, гьучархьуная Іувр. 
Агуная мис ІуьрагІас са гъван, икьуна ме гьвандил 
шавлара хьуна. Іешалин джувра хьай гъайишиная геда 
варвура хут! икіуф суман. Хъуттурфуная ме варв дава, 
куче гьван 2. 

Гьвандик ликшна ахьуная. «Гьеме гъван сувал 
алгьафайшутти. Сувал ягіатіуттис есе хаб джигьил 
Іуьмур. Дуламиш хьас ціайин кшлиас». 

Гьеме бала печаті хьуна адава гъвандик кееф, якьуд 
плюсар, хьибуд хатіар, кіаш кехьуная улул ає якьуд 
запятыбур. Пашман хьуная Кьулбан. ХТейиф, меге зас 
кіилди ярчіу ис з. Фиштти э биціиттаригіай вереф. 

Аркьай фикирар вей хьуная Кьулбан, агуна мис вей 
къаравул, аркьай хьуьхіувра, кедагьуна кираджин 
бадрара, гіунинкійлил алихьуна кіашра, мачалкайин 
удигь багв гьаеф. Идже фикирар архьуная Кьулбанан 
иркіура, гьала гва зун пасе: ме хІададас те гьвандихьас, 
хьасе микес джигьил. ХІадад йирків алихьуная Кьулба- 
нал, пуная чухь сагъул зе хуттул, кьаравулвел атуна, 
Іуьр ае вуса зун весттава. Зун ушучин ме багъ 
ккеттихьасе шинникквари. 

Притча «Ахунна кулак» 

Са нубати кулакивна ахунив фай хьуная 
хГуьджат.Сад сайис агъай хьуная «Зун ваалас гуджлу э, 
зун ваалас гуджлу э.Ахирахъди кар фиштти вея 
мебурин. Ахтармиш акьас фуш гуджлу ичин, вея мебур 
хабар гъушас х!ури ли. Адаркай, адаркай аттархьая 
мебур Іудара са хГурин гимилди. Ме гимил экьуна 
ахьуная са бищи шиниккв, гьилив гунира фай. 

-Вун,- агьая ахуни кулакис - фаттив гуни 

шиникквифас. 

-Хьурай - пуна, фачучіуная ми. 

Учихь хъаедегьен гудж алихьуная ми гуни фаттивас. 
Шиниккви кулак къате хьедегьен, гуни ціуьппи фацая. 
Хьара къате хьедегьен ярхГуна мухурис цТуьппи фацая. 
Гьеге учифас вередегьенттар акьуная кулаки, амма 
гуни шиниккивас фаттивас хьундава. Ахир чара адавай 
ява-яваштти сакин хьуне кулак. 

Хуппай хьуная нубат ахунин. Ахуни ява-яваштти, 
ширинди-щиринди фачашуная шиниккивди. Лекарилас 
кьвакьварилди, кьвакьварилас хириди, хириас 
хъуьссийилди, аттишай-аттишай ачахъуная 
кІиркіахьай. 

Шиниккв буш вей - буш вей, ахун ширин вей 
гьархьуне. Гуни, гьилар буш хьуна, фаттархьуне 
джилилди. Алдаркуне ахун кулакилди: 

-Гьун, амев ве хГуьджат захьай? 

-Андава - пуне кулаки - вун заалас гуджлу 2. 


МАО РУ 


4 м 

ХТучна сул. 


Хьуне агъа хьундава агъа хІучна сул. Іурдин вахттуни 
хьуная мебурис гаш. Сула пуне ге хІучас: Зас батіар 


Іелеттар ая ус ягіа. 
-Нандиъ з аяф? - пуная хіуча. Гьеге Іеквар аявусаъ, - 


пуная сула. 

- Гич зун весттава,- пуная хІуча гисаъ гъурур ая, зас 
гучіа, гебур хьийичин, инсанари ахьихьуна кГесе зун. 

-Вас гучі мева, - пуная сула -зав гьурурис ахъимихьа агъа 
кіедж фая. ХІуч хъучушуная сулахь. Ушуная мебур 
[удара ге Іеквар ая ХІуригіди. Іелеттарихьас руцае 
вахттуни, хабар хьуне гъурурис. Хьиланди хьучучіуная 
гебур. Сул, Іемал кей, гьишиная удигьай, хІучахьра 
дагьузуна. Гъурур ахьихьуна \Мучахъ. Хъучархьай хьунай 
гъурур хіучахь фиркьайчира дагіай, хІуча гьарай акьуне 
агъа сулас: 

- Вав фая кіедж, агвар акье гьурурис. Сула ундихьу 
тулар акьуна. 

Гьурур хьучархьуне хІучахь, хьатіуне агъа Мучан рудж. 
Хара Гайи гьарай акьуная хуча: "КТедж агваракье, 
кІедж агваракье». 

-Маджал адагуна, маджал адагуна - агъай гьишиная 


сул.Аамилгуне агъа Муч руджра хъундай. 

Притча «Хандин бугъа». 


Са хІуриди адиная агьай са идеми учин гьунарар агвар 
аркьас. Гьунарар фи з пичин, хІурин идемарихьай укьас. 
Ме бугъа уч агучин йирківура гучі архьайи халкьдин. 
Гъегидегьен азманф и агьай ги. Ме адеф халкьар завал вей 
хьуная хІурин гимил, хъуруцуна гим фацуна, тамашибур 
акьас. Джаллабурин йирківура аве агъай «Зун ваъ, фуш 
хьунара сасра айчівуна укьасттавагьан михьай». 

Агвасе сара. Гьа гъузуная мебур са сет, Ту сет 
фушра айчівай адава бугьайихьай укъас. Ахир бугъа 
гьавайикес гъургъуне: «Чве хІуриь идемин ттур алеф 
аргвай адава зас.Весе зун гьал сасра хІуриди. 

Гьеге арайи айчівуная са хумбеф гъузар акьуная бугъа. 

— Гъузи, вун тегіди мева, зун айчівасе вахъай укъас. 
Элхъуьне бугъа : Гьайчів, зун хумбеттихьай укъуна пун 
ттур аркьаев? 

-Ваь, ваъ,- пуная хумбетти – гъузи сагелай вун хІулак 
мева. Шаб хьин сагелай экьуна ахттилат акьасе. 

Экьуная мебур са арайилас – хьира пуная – гьал 
гъайиш укъас. Гьайишай адава бугъа. Инсанарис Іела- 
мат хьуная, хьуттурфагунас хьира гъил алихьу лек 
аргІуна ахьуная. Бугъайифас сара гъайишас хьуна адава. 


Хьир хулади верегуна, алдаркуна бугъайилди пуне: 
- Са микьдар кидавай пагьливан э агъай фикьас руцафе 


вун? 


жо ту 


мА 


У УТУ 

